Սադիզմ

Սադիզմ, լայն իմաստով, բռնության հակում, այլ մարդկանց ֆիզիկական և հոգեկան տառապանք պատճառելուց հաճույքի ստացում, սեռական աղավաղում, որի հեպքում սեռական բավարարվածություն են ստանում պարտնյորին հոգեկան (վիրավորանք, ստորացում) կամ ֆիզիկական տանջանքների ենթարկելով։ «Սադիզմ» բառը ծագել է XVIII դարի գրող, փիլիսոփա Մարկիզ դը Սադի անունից։ «Սադիզմ» եզրույթը գիտության մեջ մտցրել է Ռիխարդ ֆոն Կրաֆտ-Էբինգը 1886 թվականին՝ իր «Psychopathia sexualis» մենագրության մեջ։

Փոխաբերական իմաստով՝ դաժանության մոլուցք։

Ածանցյալ հասկացություններ 
 Սեռական սադիզմ - սեռական վարքի ձև է, որի դեպքում սեռական գրգռման և հաճույքի ստացման միջոց է հանդիսանում զուգընկերոջը տառապանք պատճառելը։
 Հոգեբանական սադիզմ - (բարոյական սադիզմ, փսի-սադիզմ) սադիզմի այն դրսևորումն է, որի դեպքում զոհը ենթարկվում է բարոյահոգեբանական բռնության և տառապանքի (վիրավորանք, նվաստացում, սպառնալիք և այլն)։

Սադիզմի հակառակ երևույթն է մազոխիզմը, ինչը հաճախ համարվում է սադիստական մղումների ուղղումը սեփական անձին։

Փիլիսոփայական տերմինաբանություն
Քրեաբանություն
Հոգեբուժական ախտորոշում
Անձի խանգարում
Իրավաբանական հոգեբանություն